Rəcəb Rəhimli

Rəcəb Zakir oğlu Rəhimli () — Naxçıvan Muxtar Respublikası Ordubad Rayon İcra Hakimiyyətinin başçısı, siyasi elmlər üzrə fəlsəfə doktoru, dosent.

 Həyatı 
Rəcəb Zakir oğlu Rəhimli 12 avqust 1973-cü il tarixində Naxçıvan MR-nın Ordubad rayonunun Dırnıs kəndində anadan olmuşdur. 1990-cı ildə Naxçıvan şəhəri 39 nömrəli orta məktəbini bitirmişdir. 1999-cu ildə Türkiyə Respublikası Ankara şəhəri Qazi Universiteti, İqtisadiyyat və İdarəetmə Elmləri (İİBF) fakültəsini dövlət idarəçiliyi ixtisası üzrə bakalavr pilləsini (dövlət xətti ilə) bitirmişdir. 2000–2002-ci illər arasında Türkiyə Respublikasının Qazi Universitetinin Sosial Elmlər İnstitutunda dövlət idarəçiliyi ixtisası üzrə magistraturada təhsil almışdır (dövlət xətti ilə). 2003-cü ildə Türkiyə Respublikasının Ankara Universiteti Siyasət Elmlər fakültəsinə (SBF) dövlət idarəçiliyi ixtisası üzrə doktoranturaya qəbul olunmuş və 2008-ci ildə "Azerbaycanda memurlar: haklar, yükümlülüklər, denetim" mövzusunda dissertasiya işini müdafiə edərək doktorluq elmi dərəcəsi almışdır. Eyni zamanda, 2007-ci ildə Azərbaycan Milli Elmlər Akademiyası İnsan hüquqları üzrə Elmi-tədqiqat İnstitutunda 23.00.02 — "Siyasi institutlar, etnosiyasi konfliktologiya, milli və siyasi proseslər" ixtisası — üzrə "Azərbaycanda yerli özünüidarənin yaranması və inkişafı (siyasi aspekt)" mövzusunda dissertasiya işini müdafiə edərək siyasi elmlər namizədi alimlik dərəcəsini, 2011-ci ildə isə siyasi institutlar və sistemlər ixtisası üzrə dosent elmi adını almışdır. Evlidir, iki övladı var.

 Əmək fəaliyyəti 
05.02.2004–03.05.2004-cü il tarixində — Azərbaycan Milli Elmlər Akademiyasının Naxçıvan Bölməsi "Beynəlxalq əlaqələr" şöbəsində baş mütəxəssis; 03.05.2004–08.09.2010-cu illərdə Azərbaycan Milli Elmlər Akademiyasının Naxçıvan Bölməsinin Rəyasət Heyətinin Elmi katibi; 08.09. 2010–02.05.2011-ci illərdə Azərbaycan Milli Elmlər Akademiyası İnsan Hüquqları üzrə Elmi-Tədqiqat İnstitutunun "Milli təhlükəsizlik və erməni araşdırmaları" şöbəsinin müdiri; 03.05.2011–03.09.2012-ci illərdə Azərbaycan Dövlət İqtisad Universitetinin (UNEC) nəzdində İqtisadi araşdırmalar İnstitutunun "Sosioloji tədqiqatlar və konsaltinq" şöbəsində böyük elmi işçi vəzifəsində çalışmışdır. 03.09.2012-ci il tarixindən Azərbaycan Respublikasının Prezidenti yanında Dövlət İdarəçilik Akademiyası "Elmi-təşkilat və beynəlxalq əlaqələr" şöbəsinin müdiri, 02.11.2020-ci il tarixindən isə Azərbaycan Respublikasının Prezidenti yanında Dövlət İdarəçilik Akademiyası "Dövlət qulluğu və kadr siyasəti" kafedrasının müdiri vəzifəsində çalışmışdır.https://azertag.az/xeber/DIA_nin_dosenti_Turkiyede_kechirilen_tedbirde_Azerbaycanin_dovlet_qullugu_sistemi_haqqinda_teqdimat_edib-1895945https://azertag.az/xeber/Dovlet_Idarechilik_Akademiyasinda_telim_Muasir_dovrde_dovlet_qulluqchularinin_xidmeti_fealiyyetinin_qiymetlendirilmesi-2567642. 5 avqust 2023-cü il tarixində Prezident İlham Əliyevin Sərəncamı ilə Naxçıvan Muxtar Respublikası Ordubad Rayon İcra Hakimiyyətinin başçısı vəzifəsinə təyin edilmişdir

 Elmi fəaliyyəti 
Rəcəb Rəhimli 87 elmi əsərin, o cümlədən xaricdə və respublikamızda nəşr olunmuş 4 monoqrafiyanın, 4 kollektiv kitabın həmmüəllifi, ali məktəblər üçün 1 dərsliyin həmmüəllifidir.

 Elmi maraq dairəsi 
İdarəetmədə və dövlət idarəçiliyində innovasiyaların tətbiqi və onların idarə olunması, İnsan resurslarının idarə edilməsi, Liderlik və Kouç tərzi liderlik (Leadership and Coaching Leadership Style)https://azertag.az/xeber/DIA_da_Dovlet_idarechiliyinde_liderlik_movzusunda_telim_kechirilib-2191454, iş effektivliyinin idarə edilməsi (performance management), dəyişikliklərin idarə edilməsi (VUCA vs BANI mindset), dövlət qulluğu, dövlət qulluğunda etik normalar, dövlət qulluqçularının fəaliyyətinin qiymətləndirilməsi, strateji idarəetmə, siyasi, sosial-iqtisadi və enerji təhlükəsizliyi problemləri və s.

 Kitablar 
 Azerbaycan Kamu Personel Sistemi. Türkiyə- Ankara: Naturel Yayıncılık, 2006, 144 s.
 Azərbaycan Respublikasının idarəetmə sistemində yerli özünüidarələr. Bakı: " Elm", 2009, 172 s.
 Azerbaycan Devlet Personel Yönetimi. Türkiyə- Ankara: Kültür Ajansı Yayınları, № 128, 2011, 256 s.
 Çağdaş Siyasal Sistemler (XIII Fəsil- Azərbaycan Respublikası)https://www.kitapyurdu.com/kitap/cagdas-siyasal-sistemler/270150.html. Türkiyə- Ankara: Binyıl Yayınları, 2012, 603 s.
 Dünyada yerel yönetimler (örnekler-uygulamalar) (IV Fəsil- Azerbaycan Cumhuriyetinde yerel yönetimler). Türkiyə-Ankara Seçkin Yayınları, 2013, 640 s.
 Çağdaş Siyasal Sistemler (XIX Fəsil- Azərbaycan Respublikası). Türkiyə-Ankara Erek Matbaacılık Yayınları, 2015, 864 s.
 Azerbaycan Kamu Personel Yönetimi. Anadolu Üniversitesi yayını № 3339, Türkiyə-Eskişehir, 2016, 275 s.
 İnsan potensialına əsaslanan sosial müəssisələr Azərbaycanda davamlı innovativ inkişaf texnologiyası kimi. Azərbaycan Respublikasının Prezidenti yanında Elmin inkişafı Fondu, Bakı, 2018, 184 s.
 Эволюция государственного управления в странах постсоветского пространства 1991–2021 – отв. ред. И. Н. Барциц. (Эволюция государственного управления в странах постсоветского пространства (Азербайджанская Республика). Издательский дом "Дело", РАНХиГС, Москва, 2021, 448 s.

 İstinadlar 

Kateqoriya:Ordubad Rayon İcra Hakimiyyətinin başçıları